“พาณิชย์” เผยส่งออกเดือนม.ค.ขยายตัว 8% นำเข้าโต 20.5%
“พาณิชย์” เผยส่งออกเดือนม.ค.ขยายตัว 8% นำเข้าโต 20.5% รับภาคการผลิตทั่วโลกขยายตัว-ปัญหาการขาดแคลนตู้คอนเทนเนอร์ดีขึ้น
“พาณิชย์” เผยส่งออกเดือนม.ค.ขยายตัว 8% นำเข้าโต 20.5% รับภาคการผลิตทั่วโลกขยายตัว-ปัญหาการขาดแคลนตู้คอนเทนเนอร์ดีขึ้น
2 มี.ค. 2565

นายจุรินทร์ ลักษณวิศิษฏ์ รองนายกรัฐมนตรี และ รมว.พาณิชย์ แถลงภาวะการค้าระหว่างประเทศของไทยเดือน ม.ค.65 พบว่า การส่งออกขยายตัวเพิ่มขึ้น 8% มีมูลค่า 21,258.6 ล้านเหรียญสหรัฐ ส่วนการนำเข้าขยายตัว 20.5% มีมูลค่า 23,785 ล้านเหรียญสหรัฐ ส่งผลให้ดุลการค้า ขาดดุล 2,526.4 ล้านเหรียญสหรัฐ
สำหรับปัจจัยสนับสนุนการส่งออกในเดือนม.ค. ได้แก่ การสานต่อนโยบายหลักดันสินค้าตามยุทธศาสตร์  “ตลาดนำการผลิต”, การเสริมศักยภาพการค้าชายแดน, การฟื้นฟูความสัมพันธ์ทางการค้าระหว่างไทยกับซาอุดิอาระเบีย, ภาคการผลิตทั่วโลกยังขยายตัว และปัญหาการขาดแคลนตู้คอนเทนเนอร์เริ่มมีทิศทางที่ดีขึ้น
ส่วนการส่งออกในเดือน ก.พ.65 ไม่ได้รับผลกระทบจากสถานการณ์รัสเซีย-ยูเครน โดยยังคงเป้าส่งออกปีนี้ไว้ที่ 3-4% เนื่องจากขณะนี้ยังไม่มีผลกระทบโดยตรง เนื่องจากตลาดรัสเซียเป็นตลาดที่มีสัดส่วนราว 0.38% ของไทย